***ΟΙ ΜΙΚΡΟΙ***

***ΕΞΕΡΕΥΝΗΤΕΣ***

***ΤΟΥ ΣΠΙΤΙΟΥ***

*** ***

**Αφού μένουμε σπίτι ας**

**γίνουμε Εξερευνητές του μας**!

**Ζητάμε από το παιδί να βρει αντικείμενα από διάφορα υλικά.**

1. Ας ψάξουμε να βρούμε μέσα στο σπίτι ένα ή και παραπάνω αντικείμενα που να είναι:
* **Ξύλινα** 
* **Μεταλλικά** 
* **Γυάλινα** 
* **Χάρτινα**
* **Πλαστικά** 
* **Υφασμάτινα** 

*Τέλεια ολοκλήρωσες την* ***πρώτη*** *σου αποστολή με επιτυχία! Ας συνεχίσουμε…*

**Ζητάμε από το παιδί να βρει αντικείμενα με βάση τα σχήματα.**

1. Ας βρούμε ένα αντικείμενο στο σπίτι που έχει σχήμα:
* **Κύκλο** 
* **Τρίγωνο** 
* **Τετράγωνο** 
* **Ορθογώνιο** 

*Καλή προσπάθεια!*

*Μόλις τελείωσες και τη* ***δεύτερη*** *αποστολή!*

*Είσαι έτοιμος/η για την επόμενη;*

*Πάμε!*

**Ζητάμε από το παιδί να βρει αντικείμενα που να αρχίζουν από ένα συγκεκριμένο φώνημα (προσοχή λέμε το φώνημα και όχι π.χ. κάπα για το Κ).**

1. Ας βρούμε ένα αντικείμενο στο σπίτι που να αρχίζει από:

**Κ κ**

**Τ τ**

**Χ χ**

**Α α**

**Ε ε**

**Π π**

 *Εξαιρετική δουλειά!*

*Ολοκλήρωσες και την* ***τρίτη*** *αποστολή.*

*Ας συνεχίσουμε λοιπόν!*

**Ζητάμε από το παιδί να μας φέρει συγκεκριμένο αριθμό αντικειμένων που υπάρχουν στο σπίτι ή να μετρήσει αντικείμενα που υπάρχουν στο σπίτι.**

1. Ας μου φέρεις:
* **4** μήλα 
* **8** κουτάλια 
* **7** τουβλάκια , **3** κόκκινα

και **4** μπλε.

* Ας μετρήσουμε τα τραπέζια του

σπιτιού.

* Ας μετρήσουμε τις πόρτες 

του σπιτιού.

* Ας μετρήσουμε τις καρέκλες που υπάρχουν στην κουζίνα.
* Ας μετρήσουμε τα φρούτα που

 υπάρχουν στη φρουτιέρα.

*Τέλεια! Ολοκλήρωσες και την* ***τέταρτη*** *αποστολή! Συγχαρητήρια! Είσαι έτοιμος/η για την επόμενη!*

**Φέρνει το παιδί ή του δίνουμε μια λευκή κόλλα Α4 και του ζητάμε να γράψει το όνομά του. Αν δούμε ότι δυσκολεύεται το γράφουμε εμείς από πάνω και του ζητάμε να το αντιγράψει.**

1. Ας γράψεις  τώρα το όνομά σου!

Χρειάζεσαι ένα χαρτί και μια ξυλομπογιά ή έναν μαρκαδόρο.



*Μπράβο είσαι αστέρι!*

 *Ολοκλήρωσες και την* ***πέμπτη*** *αποστολή!*

*Πάμε στην επόμενη!*

**Ζητάμε από το παιδί να εκτελέσει την εντολή που θα του λέμε κάθε φορά.**

6. Μικρέ εξερευνητή/μικρή εξερευνήτρια για να δούμε τώρα τις ικανότητές σου… Εγώ θα σου λέω και εσύ θα προσπαθείς να εκτελείς την οδηγία.

Ας ξεκινήσουμε….



* Κάνε 5 πηδηματάκια σαν τον βάτραχο. 
* Κάνε 8 βήματα σαν τον

 ελέφαντα 

* Κάνε 10 πηδηματάκια 
* Ξάπλωσε μπρούμυτα 
* Πιάσε με το ένα χέρι

το πιγούνι 

* Πιάσε με τα χέρια σου τα γόνατα  και μετά τους

αστραγάλους 

* Ξάπλωσε ανάσκελα 
* Πιάσε τον αγκώνα σου 
* Σήκωσε το δεξί σου χέρι ψηλά 
* Σήκωσε το αριστερό πόδι 
* Κλείσε τα μάτια σου μέχρι το 10 

*Θαυμάσια!*

*Ολοκλήρωσες την* ***έκτη*** *αποστολή!*

*Είσαι έτοιμος/η να πας στην τελευταία!*

**Ζητάμε από το παιδί να μας πει πώς αισθάνονται τα πρόσωπα των παρακάτω καταστάσεων (έκφραση συναισθημάτων).**

7. Μικρέ εξερευνητή/μικρή εξερευνήτρια έφτασες στην τελευταία σου αποστολή. Ας ανακαλύψουμε τα συναισθήματα μέσα από τις προτάσεις που θα σου πω.

Νιώθουν **χαρά**, **λύπη**, **θυμό, φόβο** ή **έκπληξη**;

* Μου έπεσε το παγωτό που μόλις πήρα.
* Με κυνηγάει ένα άγριο σκυλί.
* Ο αδερφός μου έσπασε το αυτοκινητάκι μου.
* Μου έδωσαν ένα δώρο.
* Κοιμόμουν και άκουσα έναν τρομακτικό θόρυβο.
* Με έβαλε τιμωρία η κυρία για κάτι που δεν έφταιγα εγώ.
* Έσπασα το αγαπημένο βάζο της μαμάς.
* Κέρδισα το χρυσό μετάλλιο στον αγώνα.
* Οι φίλοι μου λένε μυστικά μπροστά μου, αλλά δεν τα μοιράζονται μαζί μου.
* Ο φίλος μου με χτύπησε.
* Την ώρα που έπαιζα η αδερφή μου με ενοχλούσε.
* Η μαμά μου έδωσε μία σοκολάτα να φάω.
* Τσακώθηκα με την καλύτερή μου φίλη.
* Με κάλεσε η Μαρία στο πάρτι γενεθλίων της.
* Χάθηκα στο πάρκο.
* Η μαμά μου είπε μπράβο που μάζεψα τα παιχνίδια μου.
* Ήρθε η ξαδέρφη μου σπίτι χωρίς να την περιμένω.

Ολοκλήρωσες και την τελευταία αποστολή!

Ήσουν πραγματικά εξαιρετικός/ή!

Συγχαρητήρια!